19/08/2022 | Administración LocalMunicipal
Aranga
Secretaría - Intervención
Convocatoria e bases para a formación dunha bolsa de emprego de auxiliar administrativo no concello de Aranga

A Xunta de goberno local, con data 16/08/2022, aprobou as bases e convocatoria para a constitución dunha bolsa de emprego para provisións temporais de auxiliar-administrativo no concello de Aranga. Estas bases teñen por obxecto a regulación do proceso selectivo, mediante concurso-oposición, para a creación dunha bolsa de emprego para a provisión temporal de persoal funcionario, de postos de auxiliar administrativo, para atender as necesidades que teña o concello desta clase de pesoal para a realización de servizos municipais, aos efectos de o establecido no artigo 10.1 do Texto refundido do Estatuto Básico do Empregado Público ( en adiante TREBEP) en relación cos funcionarios interinos. A categoría profesional é auxiliar administrativo/a. As retribucións que corespondan serán as establecidas na Relación de Postos de Traballo asi como no orzamento municipal aprobado para o correspondente exercicio económico. As funcións da praza serán as propias do posto de auxiliar-administrativo establecidas na RPT de Aranga, así como calquera outra encomendada pola alcaldía na súa competencia de organización dos servizos municipais. As presentes bases e a súa convocatoria serán publicadas no Boletín Oficial da Provincia e no taboleiro de anuncios municipal da sede electrónica do concello de Aranga, así como na Web municipal: www.aranga. gal. As restantes comunicación efectuaránse a través do Tablón de edictos da sede electrónica do concello de Aranga. A presente convocatoria rexerase polas presentes bases e, no non previsto nelas, pola seguinte normativa: - Real Decreto lexislativo 5/2015 de 30 de outubro que aproba o Texto Refundido do Estatuto Básico do empregado Público. - Lei 2/2015 de 29 de abril de Emprego Público de Galicia - Lei 7/1985 de 2 de abril reguladora das Bases do Réxime Local. - Real Decreto 896/1991 de 7 de xuño que establece as regras básicas e os programas mínimos aos que debe axustarse o procedemento de selección de funcionarios de administración local. - Lei 5/1998 de 22 de xullo de Administración Local de Galicia - Real Decreto lexislativo 781/1986 de 18 de abril que aproba o Texto Refundido das Disposicións legais vixentes en materia de réxime local. - Lei 39/2015 de 1 de outubro de Procedemento Administrativo Común das Administracións Públicas. - Real Decreto 364/1995 de 10 de marzo que aproba o Regulamento Xeral de ingreso do persoal ao servizo da administración do Estado. - Lei 2/2021 de 28 de decembro de medidas urxentes para a reducción da temporalidade no emprego público. - Disposicións concordantes. O sistema de selección é o de concurso – oposición, quenda libre. Para ser admitidos no proceso selectivo, as persoas aspirantes deberán cumprir, no día de finalización do prazo de presentación de instancias, os seguintes requisitos: a) Ter a nacionalidade española ou ser nacional dun estado da Unión Europea ou nacional de aqueles Estados aos que se refire o artigo 57 do TREBEP. b) Ter cumpridos 16 anos de idade e non exceder da idade prevista de xubilación. c) Estar en posesión do título de Educación Secundaria Obrigatoria (ESO) ou equivalente. No caso de titulacións obtidas no extranxeiro, deberá posuir o documento que acredite a súa homologación. d) Estar en posesión do certificado ou título que acredite o coñecemento da lingua galega: CELGA 3 ou equivalente. e) Non padecer enfermidade ou eiva física que impida o desenvolvemento das correspondentes funcións. f) Non ter sido separado/a mediante expediente disciplicanario do servizo de calquera Administración Pública ou os órganos constitucionais ou estatutarios das Comunidades Autónomas, nin atoparse inhabilitado para exercer funciósn públicas. g) Non atoparse incurso en causas de incompatibilidade ou incapacidade. h) Ter aboado os dereitos de exame. As persoas aspirantes deberán posuír todos estos requisitos na data que remate o prazo de presentación de instancias e deberánnos manter ata o momento do seu nomeamento. Será nulo o nomeamento da persoa aspirante que este incursa en causas de incapacidade. De conformidade coa ordenanza fiscal municipal da taxa pola inscripción en probas selectivas no concello de Aranga (publicada no Boletín Oficial da Provincia n.º 110 de 10 de xuño de 2022), os dereitos de exame fíxanse en 20,00€ que deberán ser ingresados a favor do concello de Aranga mediante transferencia bancaria á conta ES25 2080 0092 1731 1000 0054. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto nas presentes bases. A taxa por dereitos de exame deberá aboarse necesariamente dentro do prazo de presentación de instancias, e a falta de pago en dito prazo determinará a exclusión definitiva do aspirante das probas selectivas. Aqueles aspirantes excluídos definitivamente das listas de admitidos poderán solicitar o reintegro das taxas por dereitos de exame. As instancias para tomar parte no proceso selectivo presentaránse no modelo oficial que figura como Anexo I nas presentes bases, na que se fai constar que se reúnen todos e cada ún dos requisitos establecidos na base sexta desta convocatoria, e dirixiránse ao Alcalde. O prazo de presentación de instancias será de sete días hábiles, contados a partir do día seguinte ao da publicación do anuncio da convocatoria no Boletín Oficial da Provincia. As instancias poderán presentarse presencialmente no Rexistro Xeral do concello, ou telemáticamente na sede electrónica do concello: https:// sede. aranga. gal, ou na forma prevista no artigo 16.4 da lei 39/2015. Nestos casos, comunicaráse simultáneamente ao concello vía fax (981793581) ou por correo electrónico (correo@aranga. gal). Se se presentan a través de correos, deberá aparecer o selo da oficina de correos na propia solicitude. Non se admitirán as solicitudes que non se formulen no modelo oficial que figura no anexo I destas bases. Para ser admitidos/as para tomar parte no proceso selectivo, bastará con que os/as aspirantes manifesten nas súas instancias que reúnen cada un dos requisitos esixidos na base sexta desta convocatoria, referidos ao día de remate de presentación de instancias, debendo aportar xunto coa solicitude, a seguinte documentación: a) Copia do DNI ou tarxeta de residente b) Copia do título esixido para participar na convocatoria. c) Xustificante de abono dos dereitos de exame. d) No seu caso, copia do certificado ou título acreditativo do coñecemento da lingua galega, CELGA 3 ou equivalente, ou estar en condicións de obtelo antes de rematar o prazo de presentación de instancias. En todo caso, e de acordo co artigo 51.2 da lei de Emprego Público de Galicia, as persoas aspirantes que non acrediten o coñecemento da lingua galega requerido, deberán obter, para superar o proceso selectivo, a cualificación de apto/a na proba específica de coñecemento da lingua galega que deberán realizar, segundo o establecido na base onceava da presente convocatoria. e) Relación numerada de méritos que se aleguen e os documentos xustificativos correspondentes. Os méritos xustificaránse con documentos orixinais ou copias cotexadas. Os méritos que non esten debidamente acreditados non serán tidos en conta polo Tribunal. f) Declaración responsable de reunir os requisitos da convocatoria, de pouseer capacidade funcional para o desempeño das funcións propias do posto, de non estar inhabilitado/a para o posto, segundo o modelo Anexo I. Coa presentación da instancia para tomar parte no proceso selectivo, entenderáse que as persoas aspirantes aceptan e acatan as bases desta convocatoria. Rematado o prazo de presentación de instancias, a alcaldía aprobará a listaxe provisional de persoas aspirantes admitidas ou excluídas, indicando no seu caso, a causa de exclusión. A dita listaxe provisional publicaráse no Tablón de Edictos da sede electrónica do concello de Aranga. Na mesma resolución o alcalde aprobará a composición do tribunal, o lugar, data e hora para celebración do primeiro exercicio. As persoas excluídas disporán dun prazo de dous días hábiles, contados a partir do día seguinte ao da publicación, para presentar reclamacións. Transcurrido dito prazo o alcalde aprobará a lista definitiva de persoas admitidas, que levará implícita a estimación ou desestimación das reclamacións presentadas. No caso de non presentarse reclamacións, a listaxe provisional quedará automáticamente elevada a definitiva. O feito de figurar incluído na relación de admitidos non prexulga que se lles recoñeza ós interesados que posúen os requisitos esixidos no procedemento selectivo convocado. Contra a resolución da alcaldía aprobando a lista definitiva poderán interpoñerse, alternativamente, recurso de reposición ante o mesmo órgano, no prazo dun mes dende o seguinte ao da notificación, ou recurso contencioso-administrativo perante o Xulgado do contencioso administrativo de A coruña no prazo de dous meses, segundo os artigos 123 e 124 da lei 39/2015 de 1 de outubro (LPACAP) e o artigo 46 da lei 29/1998 de 13 de xullo da Xurisdicción contencioso-administrativa. Todo isto, sen prexuicio de que os interesados poidan interpoñer calquera outro recurso que estimen oportuno.1. Os membros do tribunai cualificador serán designados pola Alcaldía segundo o disposto no artigo 59 da Lei de emprego de Galicia e no artigo 60 do TREBEP. Constituiráse atendendo aos principios de imparcialidade, profesionalidade e especialidade, en función da disponibilidade de recurso, tendendo á paridade entre homes e mulleres.2. O tribunal estará integrado por cinco membros titulares e cinco suplentes: presidente/a, secretario/a e tres vogais. Todos os membros do tribunal deberán posuír titulación igual ou superior á esixida para o acceso á praza convocada.3. A pertenza ao órgano de selección será sempre a título individual, non podendo ostentarse en representación nin por conta de ninguén.4. Non poderán formar parte dos tribunais as persoas de elección ou designación política, nin os funcionarios interinos e o persoal eventual.5. O tribunal poderá dispoñer a incorporación aos seus traballos de asesores técnicos, con voz e sen voto, limitándose os mencionados asesores a prestaren a súa colaboración nas súas especialidades técnicas.6. A desinación dos membros do tribunal desinados pola alcaldía faráse pública xunto coa resolución definitiva de admitidos e excluídos, publicándose no taboleiro de anuncios da sede electrónica do concello.7. Os membros dos tribunais deberán absterse de intervir, comunicándolle ó presidente, cando concorran neles algunha das circunstancias previstas no artigo 23 e 24 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención.8. O tribunal cualificador deberá constituírse na data que designe a Alcaldía, entendéndose validamente constituído cando asista a maioría absoluta dos membros de cada tribunal, titulares ou suplentes. En todo caso será precisa a asistencia do/a Presidente e do/a Secretario/a.9. Os membros do tribunal, que ten a condición de órgano colexiado, axustarán a s súas actuacións en todo momento ao disposto na Lei 40/2015 de 1 de outubro do Réxime Xurídico do Sector Público (LRXSP) e ás bases xerais e ás específicas reguladoras de cada convocatoria. Os tribunais resolverán as dúbidas que xurdan na súa aplicación e poderán tomar os acordos que garantan a boa orde do proceso naqueles supostos que non esten previstos nas bases. As decisións que adopte, por maioria dos vostos dos membros presentes, vinculan á Administración sen prexuixo de que esta poida proceder a súa revisión segundo o establecido no artigo 106 da lei 39/2015 de 1 de outubro de procedemento administrativo común das administracións públicas e restante normativa de aplicación.10. Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.11. Os membros do tribunal poderán en calquera momento do proceso, requerir aos aspirantes para que presenten a documentación acreditativa dos requisitos esixidos na convocatoria.12. Contra os acordos do tribunal poderá interpoñerse recurso administrativo de alzada ante o órgano que o nomeou, segundo o artigo 121 da Lei 39/2015 de Procedemento Administrativo común das administracións públicas. O sistema de selección será o concurso- oposición. Constará por tanto de dúas fases: unha primeira de oposición, de carácter obrigatorio e eliminatorio, e posteriormente a fase de concurso, de carácter non eliminatorio. As persoas aspirantes deberán acudir as probas provistas do DNI e serán convocadas para cada exercicio nun único chamamento. Estarán excluídas do proceso as persoas aspirantes que non comparezan, agás nos casos debidamente xustificados. Serán os membros do tribunal os que deberán apreciar esta xustificación. As persoas aspirantes serán chamadas pola orde alfabética, comenzando polos aspirantes cuxo primer apelido comence pola letra A. O Tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes sempre que sexa posible, utilizando modelos impresos para o exame nos que non poderá constar ningún dato de identificación na parte da folla normalizada do exame que teña que ser correxida polo tribunal. En calquera momento do proceso selectivo, o tribunal poderá requerir aos opositores que acrediten a súa identidade. Constará dos seguintes exercicios: PRIMEIRO EXERCICIO. De carácter obrigatorio e eliminatorio. Consistirá en contestar por escrito un cuestionario tipo test de 50 preguntas, incluídas no temario que figura no Anexo II das presentes bases, nun prazo máximo de unha hora. Cada pregunta terá tres respostas alternativas, sendo solo unha delas a correcta. Cada resposta correcta valoraráse con 0,20 puntos, e as respostas incorrectas descontarán 0,10 puntos. As preguntas sen contestar non puntúan. Incluiránse preguntas de reserva, para o caso de reclamacións. O exercicio calificaráse de 0 a 10 puntos, sendo preciso acadar un mínimo de cinco puntos, para superar a proba. Unha vez cualificada polo Tribunal procederáse a publicación no tablón de edictos da sede electrónica, os resultados obtidos outorgando o prazo de dous días hábiles a efectos de reclamacións e alegacións. Rematado dito prazo o tribunal publicará o resultado da puntuación final, convocando as persoas aspirantes que superaron o primeiro exercicio, para a realización do segundo, sinalando a data, hora e lugar para o seu desenvolvemento. SEGUNDO EXERCICIO. En aplicación do previsto no artigo 52,1 da lei 2/2015 de Emprego Público de Galicia, respecto da acreditación do coñecemento do galego, aquelas persoas que non acrediten o coñecemento da lingua galega ( CELGA 3 ou equivalente) terán que realizar unha proba de galego que consitirá na traducción, sen diccionario, dun texto proposto polo tribunal, de castelán ao galego, nun tempo máximo de 30 minutos. Este exercicio de carácter obrigatorio e eliminatorio, será cualificado como apto/ non apto. Será posterior a fase de oposiciòn e non será eliminatoria. Consistirá na valoración dos méritos achegados polas persoas aspirantes que superaron a fase de oposición. O tribunal solo admitirá documentos orixinais ou copias cotexadas para acreditar os méritos. No se valorarán os méritos que non esten xustificados dentro do prazo de presentación de instancias. Valoraránse os seguintes méritos: - Experiencia profesional: máximo tres puntos. - Servizos prestados na Administración Local, en entidades locais que teñan implementado o sistema de tramitación electrónica TEDEC, como funcionario/persoal laboral en prazas de auxiliar- administrativo, Grupo C/Subgrupo C2, a xornada completa: 0,10 puntos por mes completo traballado. - Servizos prestados na Administración Local, en entidades locais que non teñan implementado o sistema TEDEC, como funcionario/persoal laboral en prazas de auxiliar- administrativo, Grupo C/Subgrupo C2, a xornada completa: 0,05 puntos por mes completo traballado. As persoas aspirantes xustificarán os servizos prestados na administración local, mediante certificado oficial da secretaría-intervención ou secretaría xeral correspondente, expedido ao efecto, onde se fagan constar os servizos prestados, a duración dos mesmos e tipo de xornada. Achegarán, ademáis, informe de vida laboral. Non serán valorados os méritos non xustificados segundo o establecido nestas bases. No caso de modalidade de xornada reducida, avaliaráse de forma proporcional. - Formación complementaria. Máximo 1 punto. - Cursos de formación relacionados con la tramitación electrónica TEDEC, segundo o seguinte baremo: - Por cada curso de formación na tramitación electrónica TEDEC: 0,25 puntos. As persoas aspirantes acreditarán estos méritos mediante diploma, certificado ou xustificante expedido ou homologado por organismos oficiais. Unha vez cualificada polo tribunal a fase de concurso, procederáse á publicación no tablón de edictos da sede electrónica de Aranga os resultados da valoración, outorgando un prazo de dous días hábiles a efectos de reclamacións. Á cualificación obtida polas persoas aspiranes na fase de oposición engadiráse a puntuación obtida na fase de concurso, acadándose así a puntuación final. No caso de empate nas puntuacións totais finais, resolveráse tendo en conta a maior puntuación obtida no primeiro exercicio da fase de oposición, e se isto non fose suficente, pola maior puntuación obtida na experiencia profesional. De persistir o empate, resolveráse por sorteo. Determinada a puntuación final, o tribunal fará pública a relación de persoas que superaron o proceso selectivo, por orde de puntuación, no tablón de edictos da sede electrónica de Aranga. O tribunal poderá declarar deserto o proceso, se non hai ningún/ha aspirante que supere as probas. O órgano de selección proporá a alcaldía a aprobación da listaxe dos candidatos, segundo a orde de puntuación obtida. A bolsa de emprego será aprobada pola alcaldía e publicaráse no Tablón de edictos da sede electrónica do conclelo de Aranga, para os efectos de notificación a todas as persoas participantes e os demais interesados. Contra a resolución de aprobación, que agota a vía administrativa, poderá interpoñerse recurso contencioso-administrativo segundo a normativa vixente ou calquera outros que os interesados consideren oportuno. Contra os acordos do tribunal poderá interpoñerse recurso de alzada ante a alcaldía. Co resultado do proceso, confeccionaráse unha bolsa de emprego cos aspirantes que superen o proceso selectivo, pola orde de puntuación, procedéndose, no seu momento, ao seu nomeamento de forma correlativa e decrecente, en función das necesidades que surxan. Utilizaráse para a provisión de postos de auxiliar-adminstrativo, baixo a modalidade de funcionario/a interino/a, para calquera das circunstancias previstas no artigo 10 do Real Decreto 5/2015 de 30 de outubro que aproba o TREBEP. Non obstante a Corporación poderá establecer un procedemento de selección concreto e diferenciado, cando se requira un perfil máis específico. A bolsa permanecerá en vigor durante un mínimo de dous anos e máximo de catro anos, dende que sexa aprobada, procedendo posteriormente a súa renovación. Unha vez renovada perderá a súa validez á que até ese momento estivese vixente, sen que afecte ao persoal nomeado en virtude dela, durante a súa vixencia. No caso de producirse a necesidade de prover un ou varios postos, coas carácterísticas sinaladas, requeriráse ás persoas incluídas na listaxe coas maiores puntuacións, que nese momento non esten prestando servizos para o concello de Aranga, a efectos da súa incorporación e correspondente toma de posesión. Os chamamentos realizaranse, preferentemente, pola AEDL do Concello de Aranga, a través do teléfono, fax ou correo electrónico declarados polos integrantes. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que se indica na base 15. No suposto de rexeitar a proposta telefónicamente ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. No caso de que os integrantes que foran obxecto de chamamento estivesen prestando servizos para a Corporación, poderán rexeitar a oferta e se lle respectará a orde que tivesen na Bolsa. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación debendo comunicar ao Concello calquera variación destes. A orde de prelación das/os candidatas/os incluídas/os nas listaxes modificarase cos conseguintes chamamentos, de acordo coas seguintes regras: - Os/as que sendo chamados/as para facer efectiva a contratación ou nomeamento, renunciasen ao posto ou non presentasen a documentación en prazo, manifestando o seu interese de continuidade na listaxe, perderán o seu lugar na Bolsa, pasando a ocupar o último posto da Bolsa por un período dun ano. Exceptuaranse os casos de forza maior debidamente acreditados e apreciados motivadamente pola Alcaldía, entre os que non se incluirá o de estar traballando no momento do chamamento, agás que sexa para o Concello. - Se o aspirante ao que corresponda non puidera ser designado por algunha causa xustificada, motivadamente apreciada pola Alcaldía, conservará a súa orde na Bolsa. No caso contrario, será excluído dela. - Se calquera dos integrantes da listaxe renunciase a formar parte dela, ou unha vez nomeado renunciase, fose separado do servizo por razón disciplinaria ou por despedimento declarado procedente, será excluído da Bolsa. - Os aspirantes nomeados, logo de finalizar o período de servizos, volverán ao posto que ocupaban na Bolsa no momento de seren chamados. O aspirante chamado segundo a base anterior, presentará os documentos que se especifican seguidamente, acreditativos de que posúe as condicións e reúne, ou continúa a reunir, os requisitos esixidos na Convocatoria, salvo aqueles que presentara xunto coa solicitude, no prazo máximo de 3 días naturais contados desde o seguinte ao do chamamento: - Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. - Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. - Fotocopia do documento de afiliación á Seguridade Social, se for o caso. - Domiciliación de Nóminas. O aspirante que, dentro do prazo de 3 día naturais, achegase a documentación esixida, será nomeado, por resolución da Alcaldía, para o cargo para o que foi seleccionado e, previa sinatura, no prazo de 3 días naturais, da toma de posesión como funcionario interino, e alta na Seguridade Social, haberá de incorporarse ao seu posto no prazo de tres días naturais. Quen dentro dos respectivos prazos de tres días indicados, salvo causa de forza maior, non presentara a documentación, ou non comparecera para a sinatura ou non se incorporase, non poderá prestar os seus servizos, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. A finalización da relación de interinidade produciráse, sen dereito de compensación algunha, en cada caso, nos supostos sinalados no apartado 3 do artigo 10 do TREBEP. A persoa aspirante nomeada quedará sometida dende a toma de posesión ao réxime de incompatibilidades que establece a lexislación vixentes, segundo a regulación prevista na Lei 53/1984 de 26 de decembro, de incompatibilidades do persoal ao servizo das Administracións Públicas. As bases da presente convocatoria vinculan á Administración, ao Tribunal cualificador e ás persoas que participen no proceso selectivo. A presente convocatoria, as súas bases e todos os actos administrativos derivados de esta convocatoria, así como da actuación do tribunal, poderán ser impugnados polos interesados nnos casos e forma establecidos na lei 39/2015 de procedemento administrativo común das administracións públicas e disposicións vixentes concordantes. A presentación de reclamacións non suspenderá a prosecución do proceso, salvo que así o decida o órgano convocante. De acordo co disposto na Lei Orgánica 3/2018 de 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección incorporaránse a un ou varios ficheiros, responsabilidade do concello de Aranga, onde as persoas aspirantes poderán, en todo momento, exercitar os dereitos de acceso, rectificación e cancelación. Mediante a participación no proceso, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección, rexistro de solicitudes, cualificación e progas, a avaliación das persoas aspirantes así como a provisión dos postos. Igualmente as persoas aspirantes prestan o seu consentimento para que os seus datos persoais sexan comunicados mediante a súa exposición no tablón de edictos da sede electrónica de Aranga a na páxina web do concello, a efectos de dar a publicidade esixida no procedemento de selección, aos representantes dos/as traballadores/as, así como a aquelas cesión autorizadas nunha norma con rango de lei. Contra a resolución da aprobación das bases, que pon fín a vía administrativa, poderá interpoñerse recurso contencioso-administrativo ante o xulgado do contencioso-administrativo de A Coruña, no prazo de dous meses contados dende o día seguinte á publicación das bases no Boletín Oficial da Provincia, segundo o artigo 46 da lei 29/1988 de 13 de xullo da Xurisdicción Contencioso-Administrativa. Con carácter potestativo e previo poderá interpoñerse recurso potestativo de reposición ante o órgano que as aprobou, segundo os artigos 123 e 124 da lei 39/2015, no prazo dun mes, contado a partir do día seguinte ao da publicación do anuncio no Boletín Oficial da Provincia. Se se opta por interpoñer recurso de reposición, non se poderá interpoñer recurso contencioso-administrativo ata que aquel sexa resolto expresamente ou se produza desestimación presunta do recurso. Todo isto sen prexuicio de que se poida exercitar calquera outro recurso que o interesado/a estime pertinente. Aranga, 16 de agosto de 2022. O alcalde Asdo. Alberto Platas Álvarez D./D.ª__________________________________________________________________________ con DNI____________________, con domicilio para os efectos de notificación en _______________________________________________________________teléfono/fax_________________________ e correo electrónico ___________________________. Enterado a da convocatoria para a constitución dunha Bolsa de Emprego de persoal Auxiliar Administrativo do concello de Aranga, funcionario/a interino/a, Grupo C, Subgrupo C2, publicadas no Boletín Oficial da Provincia de A Coruña, manifesta que desexa participar no proceso selectivo convocado. A tal efecto declara responsablemente e fai constar: 1º.- Que reúne todos e cada un dos requisitos para participar esixidos na convocatoria.2º.- Que coñece e acata incondicionalmente o contido das bases.3º.- Que son certos todos os datos sinalados na presente solicitude.4º.- Que posúe as capacidades e aptitudes físicas e psíquicas necesarias para o desenvolvemento das correspondentes funcións o tarefas correspondentes á praza á que se opta.5º- Que non está incurso en causa de incapacidade ou incompatibilidade que determine a lexislación vixente.6º- Que non ten sido separado mediante expediente disciplinario do servizo de ningunha administración pública nin está inhabilitado para o exercicio das funcións públicas.7º- Que achega coa presente solicitude a documentación xustificativa para a súa estimación: - Fotocopia do D. N. I. - Fotocopia da titulación esixida. - Fotocopia do título acreditativo de estar en posesión do nivel de coñecemento da lingua galega CELGA 3 ou equivalente. - Xustificante documental de ter aboado os dereitos de exame. - Relación numerada de méritos alegados e documentos xustificativos correspondentes( orixinais ou copias compulsadas). Por iso, SOLICITO: - Ser admitido/a ás probas de referencia. - Relizar as probas selectivas na seguinte lingua ( marcar cunha x) ___Galego ___Castelán - Adaptación por motivos de discapacidade ( marcar cunha X) ___Sí ___Non Aranga, de de 2022 SR. ALCALDE-PRESIDENTE DO CONCELLO DE ARANGA. ANEXO II. TEMARIO Tema 1. A Constitución Española. Estructura e principios xerais. Dereitos e deberes fundamentais dos españois. Garantías das liberdades e dereitos fundamentais. A suspensión de dereitos e liberdades. A Reforma da Constitución. O Tribunal Constitucional. Tema 2. A organización territorial do Estado. A Coroa. As Cortes Xerais. O goberno e a administración. Das relacións goberno-administración. O poder Xudicial. O Defensor do Pobo. Tema 3. A Comunidade Autónoma de Galicia. Competencias. O Estatugo de Autonomía de Galicia. Tema 4. O réxime Local español: principios constitucionais e regulación Xurídica. O municipio. Concepto e elementos. A poboación municipal. O Padrón Municipal de habitantes. Tema 5. A organización municipal. Órganos necesarios e órganos complementarios. Competencias. Delegacións. Tema 6. Funcionamento dos órganos colexiados locais. Réxime de sesións e acordos. Actas, certificacións, notificación e publicación dos acordos. Tema 7.- O procedemento administrativo: concepto e clases. Principios xerais e normas reguladoras. As fases do procedemento administrativo. Tema 8. Os actos administrativos: concepto, clases, elementos. Requisitos dos actos administrativos. Eficacia dos actos administrativos. Nulidade e anulabilidade. Rectificación de erros. Revogación. O silencio administrativo. Tema 9. Os actos administrativos. Notificación e publicación. Da publicidade e constancia dos actos e acordos. Tema 10. Revisión de oficio dos actos administrativos. Recursos administrativos ordinarios e extraordinarios. A Xurisdicción contencioso-administrativa. Tema 11. O Administrado. Concepto. Clases. Dereitos dos cidadáns. Estatuto do Veciño. Tema 12. Rexistro de entrada e saída de documentos. Requisitos da presentación de documentos. Comunicacións e notificacións. O Rexistro electrónico. Tema 13. A potestade regulamentaria das entidades locais. As ordenanzas. Os regulamentos. Os bados. Tema 14. Os bens das entidades locais. Concepto. Clasificación. Regulación. Tema 15. Os contratos administrativos na esfera local. Clasificación e regulación. Procedementos e formas de adxudicación. Tema 16. O persoal ao servizo das entidades locais. Clases e réxime xurídico. Dereitos e deberes do persoal. Situacións administrativas. Retribucións. Licenzas e permisos. Incompatibilidades. Tema 17. As facendas locais. Recursos. Tributos, taxas e contribucións especiais. Tema 18. O orzamento das entidades locais. A Conta Xeral. Tema 19.- Tramitación de subvencións nas Entidades Locais. Regulación. Procedementos de concesión de subvencións. Infraccións e sancións. Xustificación das subvencións. Tema 20. A Lei 13/2008, do 3 de decembro, de Servizos Sociais de Galicia. A lei da inclusión social en Galicia.